b"\n_START_ARTICLE_\nTina del Solei de les Generes\n_START_SECTION_\nDescripci\xc3\xb3\n_START_PARAGRAPH_\nLa tina es troba pr\xc3\xb2xima a la riera de Mura. Es tracta d'una construcci\xc3\xb3 formada per una tina i una barraca aixecades aprofitant el desnivell d'un bancal._NEWLINE_La planta de la tina \xc3\xa9s circular. La part inferior dels murs \xc3\xa9s de pedra ben acarada i amorterada i la part superior \xc3\xa9s de pedra sense material d'uni\xc3\xb3. El dip\xc3\xb2sit \xc3\xa9s recobert de rajoles de cer\xc3\xa0mica envernissada lleugerament corbades i l'obertura superior del dip\xc3\xb2sit est\xc3\xa0 tapada. L'entrada a la tina \xc3\xa9s feta per dos muntants de pedra i una llinda que no s'ha conservat. Hi ha tres finestres petites. S'han perdut la part superior dels murs i la totalitat de la coberta. El broc, emmarcat per un rectangle, es localitza al cant\xc3\xb3 sud. La barraca presenta l'entrada quasi perpendicular a l'eix del broc. \xc3\x89s de planta rectangular. Els paraments s\xc3\xb3n de pedra seca i la coberta \xc3\xa9s feta amb el m\xc3\xa8tode d'aproximaci\xc3\xb3 de filades. S'ha perdut la llosa superior. L'espai \xc3\xa9s ple de pedres."